In Memoriam: Huldeblyke aan Voorbladnooi Nelle Dreyer (1950 – 2015) | Protea Boekhuis
In Memoriam: Huldeblyke aan Voorbladnooi Nelle Dreyer (1950 – 2015)
by Protea Boekhuis on Oct 29th, 2015 Tweet
Nelle Dreyer, wie se outobiografie Voorbladnooi: Van Pleinstraat tot Parys in 2011 by Protea Boekhuis verskyn het, is vroeër vandeesmaand oorlede.
Johan Liebenberg en Louis Jansen van Vuuren, jarelange vriende van Dreyer, het op LitNet hulde gebring aan die voormalige supermodel – die eerste Suid-Afrikaanse model wat op Vogue se voorblad verskyn het. "Sy is dierbaar, vrygewig, snaaks, eerlik en lojaal. Nelle is soos 'n suster vir my en ons kon oor enigiets en alles gesels. En lag," skryf Jansen van Vuuren.
Izak de Vries het ook aan Dreyer hulde gebring met 'n fotoartikel, ook op LitNet. Hy skryf: "Die mens agter die boek was net so warm, eerlik en reguit soos die mens in die boek. Passievol. Briljant. Nederig, al het sy presies geweet wat sy wil hê. Natuurlik ook: Pragtig. Beeldskoon, steeds laat in haar lewe."
Lees die huldeblyke:
Nelle Dreyer: 'n Ster verskiet
Ons – ek en Nelle – is studente aan die Universiteit Stellenbosch en ons behoort aan dieselfde modelagentskap in Kaapstad. Sy is reeds 'n legendariese skoonheid op Matieland. Wie kan die gelaaide oomblik en uitspattige gejuig vergeet toe sy as Sjampanjenooi voor die skare op Coetzenburg uitstap. Dit was nie slegs die hoop op oorwinning wat die skare laat jubel het nie. Dit was ook 'n kollektiewe, onderbewuste herkenning van skoonheid. Daardie onpeilbare element – je ne sais quoi. Die x-faktor. Óf jy het dit, óf jy het dit nie. Nelle het dit. In oorvloed.
Murray la Vita skryf in 2011 in Die Burger na aanleiding van 'n onderhoud met Nelle Dreyer:
Benewens haar natuurlike skoonheid – die oë, die mond, die lenige figuur – is Nelle ook iemand met 'n sonderlinge styl en uitstraling.
Nelle Dreyer bied 'n sober blik op die modebedryf by die bekendstelling van Voorbladnooi
Murray la Vita gesels met Nelle Dreyer oor Voorbladnooi en haar modelloopbaan
Voorbladnooi: Van Pleinstraat tot Parys deur Nelle Dreyer
Tags: Afrikaans, Biografie, Biography, In Memoriam, Izak de Vries, Johan Liebenberg, LitNet, Louis Jansen van Vuuren, Mode, Model, Murray la Vita, Nelle Dreyer, Non-fiction, Protea, Protea Boekhuis, RIP, RIP Nelle Dreyer, Rus in Vrede Nelle Dreyer, South Africa, Van Pleinstraat tot Parys, Vogue, Voorbladnooi